Bu il 70 yaşı tamam oldu Türk Dünyasının Əli Şamilinin. Bu 70 ildə nələr yaşadı, nələrdən keçdi, hansı məşəqqətlərə qatlaşdı – bütün bunlar Əli Şamil adlı Nəhəng Kişinin avtoportretinin astar üzüdür. Lakin görünənlər budur ki, nə “yüksək” fəxri adlar, nə dildolaşdıran titullar, nə gözqamaşdıran mükafatlar, nə də cingiltili səslər çıxaran orden-medallar bəzədi onun ömür səhifələrini.